CELEX: 32022D0910
Language: el
Date: 2022-06-09 00:00:00
Title: Εκτελεστική απόφαση (ΕΕ) 2022/910 της Επιτροπής της 9ης Ιουνίου 2022 για την τροποποίηση της εκτελεστικής απόφασης (ΕΕ) 2019/1326 όσον αφορά τα εναρμονισμένα πρότυπα για την ηλεκτρομαγνητική συμβατότητα διακοπτών, αποζευκτών, διακοπτών-αποζευκτών και μονάδων συνδυασμού ασφαλειών τήξης χαμηλής τάσης, καθώς και για τα εξωτερικά τροφοδοτικά ρεύματος για κινητά τηλέφωνα (Κείμενο που παρουσιάζει ενδιαφέρον για τον ΕΟΧ)

10.6.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 157/70
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2022/910 ΤΗΣ ΕΠΙΤΡΟΠΗΣ
         της 9ης Ιουνίου 2022
         για την τροποποίηση της εκτελεστικής απόφασης (ΕΕ) 2019/1326 όσον αφορά τα εναρμονισμένα πρότυπα για την ηλεκτρομαγνητική συμβατότητα διακοπτών, αποζευκτών, διακοπτών-αποζευκτών και μονάδων συνδυασμού ασφαλειών τήξης χαμηλής τάσης, καθώς και για τα εξωτερικά τροφοδοτικά ρεύματος για κινητά τηλέφωνα
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 10 παράγραφος 6,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 13 της οδηγίας 2014/30/ΕΕ του Ευρωπαϊκού Κοινοβουλίου και του Συμβουλίου (2), ο ηλεκτρικός εξοπλισμός ο οποίος συμμορφώνεται με εναρμονισμένα πρότυπα ή μέρη εναρμονισμένων προτύπων τα στοιχεία αναφοράς των οποίων έχουν δημοσιευτεί στην Επίσημη Εφημερίδα της Ευρωπαϊκής Ένωσης τεκμαίρεται ότι συμμορφώνεται προς τις ουσιώδεις απαιτήσεις οι οποίες ορίζονται στο παράρτημα I της εν λόγω οδηγίας και τις οποίες αφορούν τα εν λόγω πρότυπα ή μέρη προτύπων.
                  
               
                     (2)
                  
                  
                     Με την εκτελεστική απόφαση C(2016) 7641 (3), η Επιτροπή ζήτησε από την Ευρωπαϊκή Επιτροπή Τυποποίησης (CEN), την Ευρωπαϊκή Επιτροπή Ηλεκτροτεχνικής Τυποποίησης (Cenelec) και το Ευρωπαϊκό Ινστιτούτο Τηλεπικοινωνιακών Προτύπων (ETSI) να συντάξουν και να αναθεωρήσουν τα εναρμονισμένα πρότυπα για την ηλεκτρομαγνητική συμβατότητα προς στήριξη της οδηγίας 2014/30/ΕΕ.
                  
               
                     (3)
                  
                  
                     Με βάση το αίτημα που διατυπώνεται στην εκτελεστική απόφαση C(2016) 7641, η Cenelec αναθεώρησε το εναρμονισμένο πρότυπο EN IEC 60947-3:2009 και την τροποποίησή του EN IEC 60947-3:2009/A1:2012, για διακόπτες, αποζεύκτες, διακόπτες-αποζεύκτες και μονάδες συνδυασμού ασφαλειών τήξης χαμηλής τάσης, τα στοιχεία αναφοράς των οποίων έχουν δημοσιευτεί στην ανακοίνωση της Επιτροπής (2018/C 246/01) (4).
                  
               
                     (4)
                  
                  
                     Η αναθεώρηση αυτή κατέληξε στην έγκριση του εναρμονισμένου προτύπου EN IEC 60947-3:2021 για διατάξεις διακοπής και ελέγχου χαμηλής τάσης: διακόπτες, αποζεύκτες, διακόπτες-αποζεύκτες και μονάδες συνδυασμού ασφαλειών τήξης.
                  
               
                     (5)
                  
                  
                     Η Επιτροπή, από κοινού με τη Cenelec, αξιολόγησε κατά πόσον το εναρμονισμένο πρότυπο EN IEC 60947-3:2021 πληροί τους όρους του αιτήματος που περιέχεται στην εκτελεστική απόφαση C(2016)7641.
                  
               
                     (6)
                  
                  
                     Το εναρμονισμένο πρότυπο EN IEC 60947-3:2021 πληροί τις ουσιώδεις απαιτήσεις που αποσκοπεί να καλύψει και οι οποίες ορίζονται στην οδηγία 2014/30/ΕΕ. Επομένως, είναι σκόπιμο να δημοσιευτούν τα στοιχεία αναφοράς αυτού του εναρμονισμένου προτύπου στην Επίσημη Εφημερίδα της Ευρωπαϊκής Ένωσης.
                  
               
                     (7)
                  
                  
                     Στο παράρτημα I της εκτελεστικής απόφασης (ΕΕ) 2019/1326 της Επιτροπής (5) παρατίθενται τα στοιχεία αναφοράς των εναρμονισμένων προτύπων που παρέχουν τεκμήριο συμμόρφωσης με την οδηγία 2014/30/ΕΕ. Προκειμένου να διασφαλιστεί ότι τα στοιχεία αναφοράς των εναρμονισμένων προτύπων που εκπονήθηκαν προς υποστήριξη της οδηγίας 2014/30/ΕΕ παρατίθενται σε μία πράξη, τα στοιχεία αναφοράς του εναρμονισμένου προτύπου EN IEC 60947-3:2021 θα πρέπει να περιληφθούν στο εν λόγω παράρτημα.
                  
               
                     (8)
                  
                  
                     Ως εκ τούτου, είναι αναγκαίο να αποσυρθούν από την Επίσημη Εφημερίδα της Ευρωπαϊκής Ένωσης τα στοιχεία αναφοράς του εναρμονισμένου προτύπου EN IEC 60947-3:2021 και της τροποποίησής του EN IEC 60947-3:2009/Α1:2012.
                  
               
                     (9)
                  
                  
                     Με επιστολή της 15ης Νοεμβρίου 2021 το ETSI ενημέρωσε την Επιτροπή ότι το εναρμονισμένο πρότυπο EN 61204-3:2000 σχετικά με την ηλεκτρομαγνητική συμβατότητα των διατάξεων τροφοδοσίας ρεύματος χαμηλής τάσης, με έξοδο συνεχούς ρεύματος, τα στοιχεία αναφοράς του οποίου έχουν δημοσιευτεί στην ανακοίνωση (2018/C 246/01), καλύπτει τους φορτιστές που εμπίπτουν στο πεδίο εφαρμογής του εναρμονισμένου προτύπου EN 301489-34 V1.4.1. Η Επιτροπή, από κοινού με το ETSI, εκτίμησε ότι το εναρμονισμένο πρότυπο EN 61204-3:2000 μπορεί να χρησιμοποιηθεί αντί του εναρμονισμένου προτύπου EN 301489-34 V1.4.1, διότι οι πρόσθετες απαιτήσεις προστασίας στο πρότυπο EN 301489-34 V1.4.1 για την προστασία του φορτιστή από πεδία που δημιουργούνται από το κινητό τηλέφωνο δεν είναι πλέον απαραίτητες.
                  
               
                     (10)
                  
                  
                     Κατά συνέπεια, είναι αναγκαίο να αποσυρθούν από την Επίσημη Εφημερίδα της Ευρωπαϊκής Ένωσης τα στοιχεία αναφοράς του εναρμονισμένου προτύπου EN 301489-34 V1.4.1.
                  
               
                     (11)
                  
                  
                     Στο παράρτημα II της εκτελεστικής απόφασης (ΕΕ) 2019/1326 παρατίθενται τα στοιχεία αναφοράς των εναρμονισμένων προτύπων που καταρτίστηκαν προς υποστήριξη της οδηγίας 2014/30/ΕΕ και τα οποία αποσύρονται από τη σειρά C της Επίσημης Εφημερίδας της Ευρωπαϊκής Ένωσης. Επομένως, είναι σκόπιμο να συμπεριληφθούν στο εν λόγω παράρτημα τα στοιχεία αναφοράς του εναρμονισμένου προτύπου EN IEC 60947-3:2009 και της τροποποίησής του EN IEC 60947-3:2009/A1:2012, καθώς και του εναρμονισμένου προτύπου EN 301489-34 V1.4.1.
                  
               
                     (12)
                  
                  
                     Προκειμένου να δοθεί επαρκής χρόνος στους κατασκευαστές ώστε να προετοιμαστούν για την εφαρμογή του εναρμονισμένου προτύπου EN IEC 60947-3:2021, είναι αναγκαίο να αναβληθεί η απόσυρση των στοιχείων αναφοράς του εναρμονισμένου προτύπου EN IEC 60947-3:2009 και της τροποποίησής του EN IEC 60947-3:2009/A1:2012.
                  
               
                     (13)
                  
                  
                     Προκειμένου να δοθεί επαρκής χρόνος στους κατασκευαστές ώστε να προετοιμαστούν για την εφαρμογή του εναρμονισμένου προτύπου EN 61204-3:2000 αντί του εναρμονισμένου προτύπου EN 301489-34 V1.4.1, είναι αναγκαίο να αναβληθεί η απόσυρση των στοιχείων αναφοράς του εν λόγω εναρμονισμένου προτύπου.
                  
               
                     (14)
                  
                  
                     Επομένως, η εκτελεστική απόφαση (ΕΕ) 2019/1326 θα πρέπει να τροποποιηθεί αναλόγως.
                  
               
                     (15)
                  
                  
                     Η συμμόρφωση με εναρμονισμένο πρότυπο συνιστά τεκμήριο συμμόρφωσης με τις αντίστοιχες ουσιώδεις απαιτήσεις που προβλέπονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς του οικείου προτύπου στην Επίσημη Εφημερίδα της Ευρωπαϊκής Ένωσης. Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα I της εκτελεστικής απόφασης (ΕΕ) 2019/1326 τροποποιείται σύμφωνα με το παράρτημα I της παρούσας απόφασης.
         
         
            Άρθρο 2
            Το παράρτημα II της εκτελεστικής απόφασης (ΕΕ) 2019/1326 τροποποιείται σύμφωνα με το παράρτημα II της παρούσας απόφασης.
         
         
            Άρθρο 3
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 9 Ιουνίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 316 της 14.11.2012, σ. 12.
         
            (2)  Οδηγία 2014/30/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με την ηλεκτρομαγνητική συμβατότητα (ΕΕ L 96 της 29.3.2014, σ. 79).
         
            (3)  Commission Implementing Decision C(2016) 7641 of 30 November 2016 on a standardisation request to the European Committee for Standardisation, to the European Committee for Electrotechnical Standardisation and to the European Telecommunications Standards Institute as regards harmonised standards in support of Directive 2014/30/EU of the European Parliament and of the Council of 26 February 2014 on the harmonisation of the laws of the Member States relating to electromagnetic compatibility [Εκτελεστική απόφαση C(2016) 7641 της Επιτροπής, της 30ής Νοεμβρίου 2016, για το αίτημα τυποποίησης προς την Ευρωπαϊκή Επιτροπή Τυποποίησης, την Ευρωπαϊκή Επιτροπή Ηλεκτροτεχνικής Τυποποίησης και το Ευρωπαϊκό Ινστιτούτο Τηλεπικοινωνιακών Προτύπων όσον αφορά τα εναρμονισμένα πρότυπα προς στήριξη της οδηγίας 2014/30/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με την ηλεκτρομαγνητική συμβατότητα].
         
            (4)  Ανακοίνωση της Επιτροπής στο πλαίσιο της εφαρμογής της οδηγίας 2014/30/ΕΕ του Ευρωπαϊκού Κοινοβουλίου και του Συμβουλίου για την εναρμόνιση των νομοθεσιών των κρατών μελών σχετικά με την ηλεκτρομαγνητική συμβατότητα (Δημοσίευση τίτλων και στοιχείων αναφοράς εναρμονισμένων προτύπων βάσει της ενωσιακής νομοθεσίας εναρμόνισης) (ΕΕ C 246 της 13.7.2018, σ. 1).
         
            (5)  Εκτελεστική απόφαση (ΕΕ) 2019/1326 της Επιτροπής, της 5ης Αυγούστου 2019, σχετικά με τα εναρμονισμένα πρότυπα για την ηλεκτρομαγνητική συμβατότητα που εκπονήθηκαν προς υποστήριξη της οδηγίας 2014/30/ΕΕ του Ευρωπαϊκού Κοινοβουλίου και του Συμβουλίου (ΕΕ L 206 της 6.8.2019, σ. 27).
      
      
         
            ΠΑΡΑΡΤΗΜΑ I
            Στο παράρτημα I προστίθεται η ακόλουθη καταχώριση:
            
               
                           Αριθ.
                        
                        
                           Στοιχεία αναφοράς του προτύπου
                        
                     
                           «21.
                        
                        
                           EN IEC 60947-3:2021
                           Διατάξεις διακοπής και ελέγχου χαμηλής τάσης — Μέρος 3: Διακόπτες, αποζεύκτες, διακόπτες-αποζεύκτες και μονάδες συνδυασμού ασφαλειών τήξης.»
                        
                     
         
      
      
         
            ΠΑΡΑΡΤΗΜΑ II
            Στο παράρτημα II προστίθενται οι ακόλουθες καταχωρίσεις:
            
               
                           Αριθ.
                        
                        
                           Στοιχεία αναφοράς του προτύπου
                        
                        
                           Ημερομηνία απόσυρσης
                        
                     
                           «18.
                        
                        
                           EN IEC 60947-3:2009
                           Διατάξεις διακοπής και ελέγχου χαμηλής τάσης — Μέρος 3: Διακόπτες, αποζεύκτες, διακόπτες-αποζεύκτες και μονάδες συνδυασμού ασφαλειών τήξης
                           EN IEC 60947-3:2009/A1:2012
                        
                        
                           10 Δεκεμβρίου 2023
                        
                     
                           19.
                        
                        
                           EN 301 489 -34 V1.4.1
                           Ηλεκτρομαγνητική συμβατότητα και θέματα ραδιοφάσματος (ERM)· πρότυπο ηλεκτρομαγνητικής συμβατότητας (EMC) για ραδιοσυσκευές και ραδιοϋπηρεσίες Μέρος 34: Ειδικοί όροι για εξωτερικά τροφοδοτικά ρεύματος (EPS) για κινητά τηλέφωνα
                        
                        
                           10 Δεκεμβρίου 2023»